pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ต้อนรับผู้ที่ได้รับพระราชทานรางวัลสมเด็จเจ้าฟ้ามหิดล 2566 ชื่นชมความมุ่งมั่นและทุ่มเท นำมาซึ่งองค์ความรู้ใหม่ เสริมสร้างคุณภาพชีวิตให้คนทั่วโลก
วันศุกร์ที่ 26 มกราคม 2567
นายกฯ ต้อนรับผู้ที่ได้รับพระราชทานรางวัลสมเด็จเจ้าฟ้ามหิดล 2566 ชื่นชมความมุ่งมั่นและทุ่มเท นํามาซึ่งองค์ความรู้ใหม่ เสริมสร้างคุณภาพชีวิตให้คนทั่วโลก
นายกฯ ต้อนรับผู้ที่ได้รับพระราชทานรางวัลสมเด็จเจ้าฟ้ามหิดล 2566 ชื่นชมความมุ่งมั่นและทุ่มเท นํามาซึ่งองค์ความรู้ใหม่ เสริมสร้างคุณภาพชีวิตให้คนทั่วโลก
วันนี้ (26 มกราคม 2567) เวลา 14.00 น. ณ ห้องสีม่วง ตึกไทยคู่ฟ้า ทําเนียบรัฐบาล ศาสตราจารย์นายแพทย์ อภิชาติ อัศวมงคลกุล คณบดีคณะแพทย์ศาสตร์ศิริราชพยาล มหาวิทยาลัยมหิดล นําผู้ได้รับพระราชทานรางวัลสมเด็จเจ้าฟ้ามหิดล ประจําปี 2566จํานวน 2 ราย เข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยมีนายรอเบิร์ต เอฟ โกเด็ก (H.E. Mr. Robert F. Godec) เอกอัครราชทูตสหรัฐอเมริกาประจําประเทศไทย นายเปาโล ดีโอนีซี (H.E. Mr. Paolo Dionisi) เอกอัครราชทูตสาธารณรัฐอิตาลีประจําประเทศไทย เข้าร่วมด้วย
สําหรับผู้ได้รับพระราชทานรางวัลสมเด็จเจ้าฟ้ามหิดล ประจําปี 2566 ได้แก่ ศาสตราจารย์ นายแพทย์นาโปเลโอเน เฟอร์รารา (Napoleone Ferrara, M.D.) จากสาขาการแพทย์ ที่ประสบความสําเร็จในการค้นพบและสกัดโปรตีนวีอีจีเอฟ โปรตีนที่เร่งการเจริญเติบโตของเซลล์เยื่อบุหลอดเลือด ซึ่งนําไปสู่การพัฒนายาแอนติบอดีที่ใช้ในการรักษาผู้ป่วยมะเร็งระยะที่มีความรุนแรง และศาสตราจารย์นายแพทย์แบร์รี่ เอช. รูแมค (Barry H. Rumack, M.D.) จากสาขาสาธารณสุข ที่ได้พัฒนากราฟประดิษฐ์เป็นเครื่องมือประเมินความเสี่ยงและวินิจฉัยผู้ป่วยภาวะพิษจากยาพาราเซตามอลเฉียบพลัน กลายเป็นแนวทางการรักษามาตรฐานสากลในการรักษาภาวะพิษดังกล่าวทั่วโลก
โอกาสนี้ นายกรัฐมนตรีกล่าวชื่นชมผู้ได้รับพระราชทานรางวัลสมเด็จเจ้าฟ้ามหิดล ประจําปี 2566 ทั้งสองรายต่อความมุ่งมั่นและทุ่มเท จนนํามาซึ่งองค์ความรู้และการวิจัยทางการแพทย์และสาธารณสุขที่สําคัญ โดยหวังว่าจะได้ต่อยอดความร่วมมือกับบุคลากรไทยในด้านการศึกษาและวิจัยทางการแพทย์และสาธารณสุข เพื่อนําไปสู่การพัฒนานวัตกรรมทางการแพทย์และสาธารณสุข รวมถึงสร้างการตระหนักรู้ทั้งการรักษามะเร็งและภาวะพิษจากยาพาราเซตามอล
ด้านผู้รับพระราชทานรางวัลฯ ทั้งสองราย กล่าวขอบคุณนายกรัฐมนตรีในการต้อนรับในวันนี้ ชื่นชมศักยภาพประเทศไทยที่มีบุคลากรทางการแพทย์ และสาธารณสุขที่มีความเชี่ยวชาญ ทั้งนี้ ยินดีมีความร่วมมือกับรัฐบาล เพื่อนําไปสู่การเสริมสร้างองค์ความรู้และนวัตกรรมทางการแพทย์และสาธารณสุขในสาขาที่ผู้รับพระราชทานรางวัลฯ ทั้งสองรายมีความเชี่ยวชาญ ให้เกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-ปลัด ทส. รับพระราชทาน ส.ค.ส. สุขสันต์ วันปีใหม่ 2567 สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันพฤหัสบดีที่ 25 มกราคม 2567
ปลัด ทส. รับพระราชทาน ส.ค.ส. สุขสันต์ วันปีใหม่ 2567 สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ปลัด ทส. รับพระราชทาน ส.ค.ส. สุขสันต์ วันปีใหม่ 2567 สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ปลัด ทส. รับพระราชทาน ส.ค.ส. สุขสันต์ วันปีใหม่ 2567 สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันที่ 25 มกราคม 2567 เวลา 09.00 น. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงพระกรุณาโปรดเกล้าโปรดกระหม่อม ให้ผู้แทนพระองค์เชิญบัตรอวยพร ส.ค.ส. พระราชทาน เนื่องในวาระขึ้นปีใหม่ พุทธศักราช 2567 และสมุดบันทึกไดอารี่ มอบแก่ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม โดยมีคณะผู้บริหารระดับสูงเข้าร่วมในพิธีรับพระราชทาน ณ บริเวณโถงชั้น 1 กระทรวงทรัพยากรธรรมชาติและสิ่งแวดล้อม ยังความปลาบปลื้มและเป็นขวัญกําลังใจแก่คณะผู้บริหาร ข้าราชการ และเจ้าหน้าที่ของกระทรวงทรัพยากรธรรมชาติและสิ่งแวดล้อมอย่างหาที่สุดมิได้
รัฐบาลไทย-ข่าวทำเนียบรัฐบาล-“คารม” ย้ำ ครูไม่อยู่เวรโรงเรียนไม่มีความผิด ขอให้ระมัดระวังเรื่องความปลอดภัย
วันศุกร์ที่ 26 มกราคม 2567
26/01/2567
“คารม” ย้ํา ครูไม่อยู่เวรโรงเรียนไม่มีความผิด ขอให้ระมัดระวังเรื่องความปลอดภัย
“คารม” ย้ํา ครูไม่อยู่เวรโรงเรียนไม่มีความผิด ขอให้ระมัดระวังเรื่องความปลอดภัย
วันที่ 26 มกราคม 2567 นายคารม พลพรกลาง รองโฆษกประจําสํานักนายกรัฐมนตรี กล่าวย้ําถึง กรณี ครม.ได้มีมติให้หน่วยงานที่มีหน้าที่หลักในการดูแลความเดือดร้อนของประชาชนภายในประเทศ ทั้งสํานักงานตํารวจแห่งชาติ และฝ่ายปกครอง กระทรวงมหาดไทย เข้ามาช่วยดูแลในเรื่องรักษาความสงบเรียบร้อยบริเวณสถานศึกษา นั้น
นายคารม กล่าวว่า เป็นการบูรณาการทํางานร่วมกันของหน่วยงานรักษาความสงบ ไม่ใช่ให้เจ้าหน้าตํารวจเข้าเวรแทนครู ทั้งนี้ เพื่อเป็นการเพิ่มมาตรการดูแลรักษาความปลอดภัยในชีวิตและทรัพย์สินของโรงเรียน ครู และนักเรียนให้มีความปลอดภัยมากขึ้น เช่นเดียวกับกระทรวงมหาดไทยที่มีแนวทางให้ฝ่ายปกครองในพื้นที่ร่วมกันป้องกันความปลอดภัยให้กับครู นักเรียน และสถานที่ราชการด้วย
”กรณีที่ครูมีความกังวลว่าไม่อยู่เวรโรงเรียนแล้วจะมีความผิดนั้น ขอให้ครูสบายใจได้ หลังจาก ครม.มติ ถือว่าการไม่อยู่เวรฯ ของครูไม่มีความผิด แต่หากเป็นความสมัครใจก็สามารถทําได้ แต่ขอให้ครู นักเรียน บุคลากรทางการศึกษา ระมัดระวังเหตุการณ์ความไม่ปลอดภัยในชีวิตไม่ว่าจะอยู่ในหรือนอกโรงเรียน ตามข้อห่วงใยของ พล.ต.อ.เพิ่มพูน ชิดชอบ รัฐมนตรีว่าการกระทรวงศึกษาธิการ“ นายคารม ย้ํา
รัฐบาลไทย-ข่าวทำเนียบรัฐบาล-“พัชรวาท” หนุนพื้นที่ อช.เขาสามร้อยยอด เป็น Soft power เป็นปอดและแหล่งท่องเที่ยวทางธรรมชาติให้แก่นักท่องเที่ยว
วันศุกร์ที่ 26 มกราคม 2567
“พัชรวาท” หนุนพื้นที่ อช.เขาสามร้อยยอด เป็น Soft power เป็นปอดและแหล่งท่องเที่ยวทางธรรมชาติให้แก่นักท่องเที่ยว
“พัชรวาท” หนุนพื้นที่ อช.เขาสามร้อยยอด เป็น Soft power เป็นปอดและแหล่งท่องเที่ยวทางธรรมชาติให้แก่นักท่องเที่ยว
“พัชรวาท” หนุนพื้นที่ อช.เขาสามร้อยยอด เป็น Soft power เป็นปอดและแหล่งท่องเที่ยวทางธรรมชาติให้แก่นักท่องเที่ยว
วันที่ 26 มกราคม 2567 เวลา 14.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ลงพื้นที่ตรวจเยี่ยมอุทยานแห่งชาติเขาสามร้อยยอด พร้อมให้ขวัญกําลังใจแก่เจ้าหน้าที่ปฏิบัติงาน ตลอดจนรับฟังปัญหา อุปสรรค และผลกระทบที่อาจเกิดขึ้นจากโครงการก่อสร้างเส้นทางเพื่อการท่องเที่ยวบึงบัว - ชายหาดสามร้อยยอด อุทยานแห่งชาติเขาสามร้อบยอด และมอบแนวทางการพัฒนาปรับปรุงและยกระดับศูนย์ศึกษาธรรมชาติบึงบัว เป็น Soft power เป็นปอดและแหล่งท่องเที่ยวทางธรรมชาติให้แก่นักท่องเที่ยวทั้งชาวไทยและชาวต่างชาติ ซึ่งสอดคล้องตามนโยบายรัฐบาลที่ให้ความสําคัญกับการส่งเสริม Soft power ของประเทศ โดยโอกาสนี้ นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช พร้อมด้วย นายกิตติพงศ์ สุขภาคกุล รองผู้ว่าราชการจังหวัดประจวบคีรีขันธ์ นางภาวินี ณ สายบุรี ผู้ตรวจราชการกระทรวงฯ ตลอดจนหัวหน้าส่วนราชการและเจ้าหน้าที่ในพื้นที่ ร่วมให้การต้อนรับและให้ข้อมูล ณ ศูนย์ศึกษาธรรมชาติบึงบัว อุทยานแห่งชาติเขาสามร้อยยอด อําเภอกุยบุรี จังหวัดประจวบคีรีขันธ์
อุทยานแห่งชาติเขาสามร้อยยอด ตั้งอยู่ในพื้นที่อําเภอกุยบุรี และอําเภอสามร้อยยอดจังหวัดประจวบคีรีขันธ์ ได้รับการประกาศจัดตั้งเป็นอุทยานแห่งชาติ เมื่อวันที่ 28 มิถุนายน 2509 มีเนื้อที่จํานวน 61.28 ตารางกิโลเมตร หรือ 38,300 ไร่ เป็นอุทยานแห่งชาติลําดับที่ 4 และเป็นอุทยานแห่งชาติทางทะเลแห่งแรกของไทย ต่อมาในปี พ.ศ. 2525 ได้ขยายเขตอุทยานแห่งชาติ โดยผนวกพื้นที่ทุ่งสามร้อยยอด ซึ่งเป็นแหล่งที่อยู่อาศัยที่สําคัญของเสือปลาที่ใหญ่ที่สุดในประเทศไทย อีกทั้งมีความหลากหลายของระบบนิเวศตั้งแต่ห้วงน้ําทะเล ชายหาด ป่าชายเลน หนองน้ําจืด ทุ่งหญ้า ป่าเขาหินปูน และแหล่งที่อยู่อาศัยของสัตว์ป่านานาชนิด ตลอดจนเป็นแหล่งพื้นที่ชุ่มน้ําที่มีความสําคัญระดับนานาชาติตามอนุสัญญาแรมซาร์ และในปี พ.ศ. 2558 ถึง ปัจจุบัน ได้ปรับปรุงแก้ไขแนวเขตอุทยานแห่งชาติ โดยมีการจัดตั้งคณะทํางานเพื่อตรวจสอบและตกลงแนวเขตทรัพยากรป่าไม้โครงการเร่งด่วนเพื่อแก้ไขปัญหาการบุกรุกทําลายทรัพยากรป่าไม้ของประเทศ ทําให้อุทยานแห่งชาติเขาสามร้อยยอดมีพื้นที่รวมทั้งสิ้น 158.47 ตารางกิโลเมตร หรือ 99,047.78 ไร่
รัฐบาลไทย-ข่าวทำเนียบรัฐบาล-คณะผู้แทนไทย ร่วมประชุมคณะกรรมการบริหารองค์การอนามัยโลก สมัยที่ 154
วันศุกร์ที่ 26 มกราคม 2567
คณะผู้แทนไทย ร่วมประชุมคณะกรรมการบริหารองค์การอนามัยโลก สมัยที่ 154
คณะผู้แทนไทย เข้าร่วมประชุมคณะกรรมการบริหารองค์การอนามัยโลก สมัยที่ 154 ณ นครเจนีวา สมาพันธรัฐสวิส ผลักดันประเด็นสุขภาพที่สําคัญ 2 เรื่อง คือ การดื้อยาต้านจุลชีพ และการมีส่วนร่วมของสังคมเพื่อหารือร่างข้อมติที่จะนําเสนอต่อที่ประชุมสมัชาอนามัยโลก
คณะผู้แทนไทย เข้าร่วมประชุมคณะกรรมการบริหารองค์การอนามัยโลก สมัยที่ 154 ณ นครเจนีวา สมาพันธรัฐสวิส ผลักดันประเด็นสุขภาพที่สําคัญ 2 เรื่อง คือ การดื้อยาต้านจุลชีพ และการมีส่วนร่วมของสังคมเพื่อหารือร่างข้อมติที่จะนําเสนอต่อที่ประชุมสมัชาอนามัยโลก ในเดือนพฤษภาคมปีนี้
นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ถึงการเข้าร่วมประชุมของคณะผู้แทนไทย ในการประชุมคณะกรรมการบริหารองค์การอนามัยโลก สมัยที่ 154 (154th Session of the WHO Executive Board : EB154) ซึ่งจัดขึ้นระหว่างวันที่ 22-27 มกราคม 2567 ณ สํานักงานใหญ่องค์การอนามัยโลก นครเจนีวา สมาพันธรัฐสวิส ว่า นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ได้มอบหมายให้ นายแพทย์สมศักดิ์ อรรฆศิลป์ เป็นหัวหน้าคณะผู้แทนไทย นําทีมวิชาการ ประกอบด้วย ผู้แทนจากสํานักงานปลัดกระทรวงสาธารณสุข กรมควบคุมโรค กรมอนามัย กรมการแพทย์ กรมวิทยาศาสตร์การแพทย์ กรมสุขภาพจิต สํานักงานคณะกรรมการอาหารและยา สํานักงานหลักประกันสุขภาพแห่งชาติ สํานักงานคณะกรรมการสุขภาพแห่งชาติ และกระทรวงการต่างประเทศ เข้าร่วมการประชุมดังกล่าว
นายแพทย์โอภาส กล่าวว่า ในการประชุมครั้งนี้ ประเทศไทยได้ผลักดันประเด็นด้านสุขภาพที่สําคัญ 2 ประเด็น ได้แก่ การดื้อยาต้านจุลชีพ (Antimicrobial Resistance) และการมีส่วนร่วมของสังคม (Social Participation) โดยมีการหารือกับประเทศสมาชิกขององค์การอนามัยโลก เพื่อหารือร่างข้อมติที่จะนําเสนอต่อที่ประชุมสมัชชาอนามัยโลกในเดือนพฤษภาคมของปีนี้ต่อไป ทั้งนี้ ข้อมติในเรื่องการดื้อยาต้านจุลชีพ จะเป็นข้อมูลสําคัญในการจัดทําร่างปฏิญญาทางการเมืองของการประชุมระดับสูงของสมัชชาสหประชาชาติว่าด้วยเรื่องการดื้อยาต้านจุลชีพ ซึ่งกําหนดจัดในเดือนกันยายน 2567 ณ นครนิวยอร์ก สหรัฐอเมริกา นอกจากนี้ ในการประชุมฯ ได้มีการแต่งตั้งให้ Ms. Saima Wazed เป็นผู้อํานวยการองค์การอนามัยโลกภูมิภาคเอเชียตะวันออกเฉียงใต้ คนใหม่ ซึ่งจะเข้ารับตําแหน่งในเดือนกุมภาพันธ์ 2567 แทน Dr.Poonam Khetrapal Singh ที่หมดวาระลง
สําหรับการประชุมคณะกรรมการบริหารองค์การอนามัยโลก ประกอบด้วยกรรมการ จํานวน 34 คน จากประเทศสมาชิกในภูมิภาคต่างๆ รวม 6 ภูมิภาค จัดการประชุมปีละ 2 ครั้ง คือ ช่วงเดือนมกราคม และเดือนพฤษภาคม (จัดขึ้นทันทีหลังจากจบการประชุมสมัชชาอนามัยโลก) ณ นครเจนีวา สมาพันธรัฐสวิส โดยการประชุมครั้งนี้ มีวัตถุประสงค์หลักในการร่วมกําหนดนโยบายต่างๆ รับรองข้อมติและข้อตัดสินใจที่จะนําเข้าสู่ระเบียบวาระการประชุมสมัชชาอนามัยโลกในเดือนพฤษภาคม รวมทั้งรับรองรายงานที่ให้ข้อเสนอแนะและสนับสนุนต่อการดําเนินงานขององค์การอนามัยโลก ซึ่งมีความสําคัญต่อประเทศไทยในการเตรียมพร้อมเข้ารับตําแหน่งสมาชิกในคณะกรรมการบริหารองค์การอนามัยโลก ในการประชุมครั้งต่อไป สมัยที่ 155 ที่จะจัดในเดือนมิถุนายน 2567 ด้วย
************************************** 26 มกราคม 2567
รัฐบาลไทย-ข่าวทำเนียบรัฐบาล-​“เสริมศักดิ์” นำทีมบอร์ดอนุกรรมการมรดกโลกทางวัฒนธรรม ติดตามความคืบหน้าเอกสารขอขึ้นทะเบียนมรดกโลก 3 แหล่ง “วัดพระมหาธาตุ นครศรีธรรมราช” “พระธาตุพนม” และ “แหล่งอนุสรณ์สถานเชียงใหม่"
วันศุกร์ที่ 26 มกราคม 2567
​“เสริมศักดิ์” นําทีมบอร์ดอนุกรรมการมรดกโลกทางวัฒนธรรม ติดตามความคืบหน้าเอกสารขอขึ้นทะเบียนมรดกโลก 3 แหล่ง “วัดพระมหาธาตุ นครศรีธรรมราช” “พระธาตุพนม” และ “แหล่งอนุสรณ์สถานเชียงใหม่"
​“เสริมศักดิ์” นําทีมบอร์ดอนุกรรมการมรดกโลกทางวัฒนธรรม ติดตามความคืบหน้าเอกสารขอขึ้นทะเบียนมรดกโลก 3 แหล่ง “วัดพระมหาธาตุ  นครศรีธรรมราช” “พระธาตุพนม นครพนม” และ “แหล่งอนุสรณ์สถานเชียงใหม่”
“เสริมศักดิ์” นําทีมบอร์ดอนุกรรมการมรดกโลกทางวัฒนธรรม ติดตามความคืบหน้าเอกสารขอขึ้นทะเบียนมรดกโลก 3 แหล่ง “วัดพระมหาธาตุ นครศรีธรรมราช” “พระธาตุพนม นครพนม” และ “แหล่งอนุสรณ์สถานเชียงใหม่” แนะอัพเดตข้อมูลให้สมบูรณ์และเป็นปัจจุบัน หลังอยู่ในบัญชีเบื้องต้นมาหลายปี ลุ้น“อุทยานประวัติศาสตร์ภูพระบาท อุดรธานี”เข้าสู่วาระบอร์ดมรดกโลกปีนี้
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า เมื่อเร็วๆนี้ได้เป็นประธานการประชุมคณะอนุกรรมการมรดกโลกทางวัฒนธรรม ครั้งที่ 1/2567 ที่กระทรวงวัฒนธรรม โดยที่ประชุมรับทราบความคืบหน้าการเสนอแหล่งมรดกทางวัฒนธรรมในประเทศไทย ซึ่งได้รับการบรรจุชื่อในบัญชีชั่วคราว (Tentative List) ขององค์การศึกษา วิทยาศาสตร์และวัฒนธรรมแห่งสหประชาชาติ (ยูเนสโก) เพื่อเสนอขอขึ้นทะเบียนเป็นมรดกโลก โดยแหล่งอุทยานประวัติศาสตร์ภูพระบาท จังหวัดอุดรธานี หลังจากที่กรมศิลปากรจัดส่งเอกสารนําเสนอขอขึ้นทะเบียนมรดกโลกฉบับสมบูรณ์ไปยังศูนย์มรดกโลกของยูเนสโกที่กรุงปารีส ประเทศฝรั่งเศสแล้ว อาจเข้าสู่การพิจารณาในวาระการประชุมคณะกรรมการมรดกโลก สมัยสามัญ ครั้งที่ 46 ในช่วงกลางปีพ.ศ. 2567
รัฐมนตรีว่าการกระทรวงวัฒนธรรม กล่าวอีกว่า ส่วนแหล่งมรดกทางวัฒนธรรมอื่นๆที่ได้รับการบรรจุชื่อในบัญชีชั่วคราวของยูเนสโก ได้แก่ วัดพระมหาธาตุวรมหาวิหาร จังหวัดนครศรีธรรมราช พระธาตุพนม จังหวัดนครพนมและแหล่งอนุสรณ์สถาน แหล่งและภูมิทัศน์วัฒนธรรมเชียงใหม่ ศูนย์กลางล้านนา จังหวัดเชียงใหม่ อยู่ระหว่างการจัดทําเอกสารให้มีความสมบูรณ์ครบถ้วนตามเกณฑ์ที่ยูเนสโกกําหนด ซึ่งขณะนี้ทั้ง 3 แหล่งมรดกทางวัฒนธรรมอยู่ในบัญชีเบื้องต้นมากว่า 6-10 ปี ดังนั้น ที่ประชุมจึงมีข้อแนะนําให้ทั้ง 3 จังหวัดปรับปรุงเนื้อหาของเอกสารให้ครบถ้วนสมบูรณ์และเป็นปัจจุบัน เนื่องจากช่วงหลายปีที่ผ่านมาอาจจะมีข้อมูลและเอกสารเพิ่มเติม เพื่อนําเสนอต่อคณะอนุกรรมการฯ ได้พิจารณาเอกสารขอขึ้นทะเบียนมรดกโลกของแหล่งมรดกทางวัฒนธรรมที่อยู่ในบัญชีชั่วคราว ของยูเนสโก หากแหล่งมรดกทางวัฒนธรรมใดปรับปรุงเอกสารแล้วเสร็จสมบูรณ์และผ่านการพิจารณาเห็นชอบจากคณะอนุกรรมการฯ แล้ว ก็จะนําเสนอต่อคณะกรรมการแห่งชาติว่าด้วยอนุสัญญาคุ้มครองมรดกโลกทันที
นายเสริมศักดิ์ กล่าวด้วยว่า นอกจากนี้ ที่ประชุมได้รับรายงานจากกรมศิลปากร ภายหลังเมืองโบราณศรีเทพได้รับการประกาศขึ้นทะเบียนเป็นมรดกโลกทางวัฒนธรรม จะต้องส่งรายงานการดําเนินงานของเมืองโบราณศรีเทพเสนอต่อยูเนสโก ภายในวันที่ 1 ธันวาคม 2567 ทั้งนี้ เมื่อวันที่ 19 กันยายน 2566 ที่ประชุมคณะกรรมการมรดกโลกสมัยสามัญ ครั้งที่ 45 ที่กรุงริยาด ประเทศซาอุดีอาระเบีย ได้ประกาศขึ้นทะเบียน "เมืองโบราณศรีเทพและโบราสถานสมัยทวารวดีที่เกี่ยวเนื่อง" จังหวัดเพชรบูรณ์ เป็นมรดกโลก ทําให้ปัจจุบันประเทศไทยมีแหล่งมรดกโลกทางวัฒนธรรม รวม 4 แห่ง ได้แก่ นครประวัติศาสตร์พระนครศรีอยุธยา เมืองประวัติศาสตร์สุโขทัยและเมืองบริวารศรีสัชนาลัยและกําแพงเพชร แหล่งโบราณคดีบ้านเชียง จังหวัดอุดรธานี และเมืองโบราณศรีเทพ จังหวัดเพชรบูรณ์
รัฐบาลไทย-ข่าวทำเนียบรัฐบาล-ดีอี – ดีป้า เปิดโครงการ AI for Better Life เพื่อประชาชนไทย ให้บริการตรวจคัดกรองมะเร็งปอดเบื้องต้นด้วย AI ฟรี
วันศุกร์ที่ 26 มกราคม 2567
ดีอี – ดีป้า เปิดโครงการ AI for Better Life เพื่อประชาชนไทย ให้บริการตรวจคัดกรองมะเร็งปอดเบื้องต้นด้วย AI ฟรี
ดีอี – ดีป้า เปิดโครงการ AI for Better Life เพื่อประชาชนไทย ให้บริการตรวจคัดกรองมะเร็งปอดเบื้องต้นด้วย AI ฟรี
วันนี้ (26 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดกิจกรรม “AI for Better Life” ตรวจคัดกรองมะเร็งปอดเบื้องต้นด้วยเทคโนโลยีปัญญาประดิษฐ์ เพื่อมอบเป็นของขวัญปีใหม่ พ.ศ.2567 แก่ประชาชนไทย ดําเนินการโดย ดีป้า และเครือข่ายพันธมิตร ชูการนํานวัตกรรมดิจิทัลเพื่อสุขภาพมาประยุกต์ใช้ยกระดับระบบสาธารณสุขไทย พร้อมสร้างความตระหนักเกี่ยวกับการดูแลรักษาสุขภาพด้วยเทคโนโลยีดิจิทัล สามารถร่วมตรวจคัดกรองมะเร็งปอดเบื้องต้นด้วยเทคโนโลยี AI โดยไม่เสียค่าใช้จ่าย ตั้งแต่วันนี้- 28 มกราคมนี้ ระหว่างเวลา 10.00 – 17.00 น. ชั้น G โซน M Lifestyle Hall ห้างสรรพสินค้าเดอะมอลล์ ไลฟ์สโตร์ บางกะปิ โดยมี นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ, ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล หรือ ดีป้า, นายโรมัน รามอส ประธานบริษัท แอสตร้าเซนเนก้า (ประเทศไทย) จํากัด, นางสาววรลักษณ์ ตุลาภรณ์ ประธานเจ้าหน้าที่บริหาร กลุ่มการตลาด บริษัท เดอะมอลล์ กรุ๊ป จํากัด และ พญ.เสาวณีย์ เกิดดอนแฝก ผู้อํานวยการโรงพยาบาลบ้านแพ้ว ร่วมในพิธี ณ เดอะมอลล์ไลฟ์สโตร์ บางกะปิ
โดย นายประเสริฐ หรือ รมว.ดีอี เปิดเผยว่า รัฐบาลเล็งเห็นศักยภาพของเทคโนโลยีปัญญาประดิษฐ์ (AI) มาประยุกต์ใช้ ให้เป็นประโยชน์ต่อระบบการทํางาน ซึ่ง กระทรวงดีอี มุ่งขับเคลื่อนให้เกิดการใช้เทคโนโลยีดิจิทัลเพื่อยกระดับคุณภาพชีวิตของประชาชนโดยเฉพาะอย่างยิ่งมิติด้านสุขภาพ ซึ่งที่ผ่านมา กระทรวงดีอี โดย ดีป้า พร้อมด้วยหน่วยงานพันธมิตร อย่างแอสตร้าเซนเนก้า (ประเทศไทย) โรงพยาบาลบ้านแพ้ว และ เดอะมอลล์ กรุ๊ป เดินหน้าผลักดันให้เกิดการดําเนินโครงการเกี่ยวกับการพัฒนานวัตกรรมดิจิทัลด้านสุขภาพและการดูแลรักษาโรคด้วยดิจิทัล ซึ่งถือเป็นหนึ่งตัวอย่างของการนําเทคโนโลยี AI มาใช้เพื่อพัฒนาเศรษฐกิจและสังคมโดยแท้จริง (AI for Action) อันจะเป็นการเป็นช่วยให้ประชาชนตระหนักถึงความสําคัญของการป้องกันและการดูแลสุขภาพด้วยเทคโนโลยีดิจิทัล และยังช่วยประหยัดค่าใช้จ่ายในการตรวจวินิจฉัยมะเร็งปอดเบื้องต้น อีกด้วย
...........................................
รัฐบาลไทย-ข่าวทำเนียบรัฐบาล-​โฆษกรัฐบาลย้ำประกาศกรมอุตุฯ เตือนภาคใต้มีฝนตกหนัก ขอประชาชนภาคใต้ระวังอันตรายจากฝนตกหนักที่อาจเกิดขึ้น 26-27 ม.ค.
วันศุกร์ที่ 26 มกราคม 2567
26/01/2567
​โฆษกรัฐบาลย้ําประกาศกรมอุตุฯ เตือนภาคใต้มีฝนตกหนัก ขอประชาชนภาคใต้ระวังอันตรายจากฝนตกหนักที่อาจเกิดขึ้น 26-27 ม.ค.
​โฆษกรัฐบาลย้ําประกาศกรมอุตุฯ เตือนภาคใต้มีฝนตกหนักขอประชาชนภาคใต้ระวังอันตรายจากฝนตกหนักที่อาจเกิดขึ้น 26-27 ม.ค. ด้านปภ.แจ้งเตือนภัย พื้นที่เฝ้าระวังน้ําท่วมฉับพลัน น้ําป่าไหลหลาก จ.ยะลา-นราธิวาส พื้นที่เฝ้าระวังน้ําล้นตลิ่ง น้ําท่วมขังจ.พัทลุง-นราธิวาส
วันที่ 26 มกราคม 2567 นายชัย วัชรงค์ โฆษกประจําสํานักนายกรัฐมนตรี เผยว่า เมื่อช่วงเช้าที่ผ่านมา กรมอุตุนิยมวิทยา ได้ออกประกาศ เรื่อง คลื่นลมแรงบริเวณอ่าวไทยตอนล่างและทะเลอันดามัน ฉบับที่ 8 (19/2567) (มีผลกระทบในช่วงวันที่ 26-27 มกราคม 2567) ระบุว่า มรสุมตะวันออกเฉียงเหนือที่พัดปกคลุมอ่าวไทยและภาคใต้มีกําลังค่อนข้างแรง ลักษณะเช่นนี้ทําให้ภาคใต้มีฝนตกหนักบางแห่ง ขอให้ประชาชนบริเวณภาคใต้ระวังอันตรายจากฝนตกหนักที่อาจจะเกิดขึ้นในระยะนี้ไว้ด้วย สําหรับคลื่นลมบริเวณอ่าวไทย และทะเลอันดามันมีกําลังแรงขึ้น โดยอ่าวไทยตอนล่างตั้งแต่จังหวัดนครศรีธรรมราชลงไป ทะเลมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนอ่าวไทยตอนบนตั้งแต่จังหวัดสุราษฎร์ธานีขึ้นมา ทะเลมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร และบริเวณทะเลอันดามันทะเลมีคลื่นสูง 1-2 เมตร ห่างฝั่งคลื่นสูงมากกว่า 2 เมตร บริเวณที่มีฝนฟ้าคะนองคลื่นสูงมากกว่า 3 เมตร
“กรมอุตุนิยมวิทยาขอให้ประชาชนที่อาศัยอยู่บริเวณชายฝั่งภาคใต้ฝั่งตะวันออก ระวังอันตรายจากคลื่นที่ซัดเข้าหาฝั่ง ส่วนชาวเรือบริเวณอ่าวไทยและทะเลอันดามันควรเดินเรือด้วยความระมัดระวังและหลีกเลี่ยงการเดินเรือในบริเวณที่มีฝนฟ้าคะนอง สําหรับเรือเล็กบริเวณอ่าวไทยตอนล่างควรงดออกจากฝั่งจนถึงวันที่ 27 มกราคม 2567 นี้ไว้ด้วย จึงขอให้ประชาชนติดตามประกาศจากกรมอุตุนิยมวิทยา และติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง” นายชัย กล่าว
โฆษกประจําสํานักนายกรัฐมนตรีกล่าวต่อไปว่า ด้านกรมป้องกันและบรรเทาสาธารณภัย (ปภ.) ได้รายงานคาดการณ์และแจ้งเตือนภัย ประจําวันที่ 26 มกราคม 2567 เมื่อเวลา 08.00 น. โดยแจ้งเตือนพื้นที่เฝ้าระวังน้ําท่วมฉับพลัน น้ําป่าไหลหลาก น้ําท่วมขังในระยะสั้น ภาคใต้ จ.ยะลา (อ.เบตง) และนราธิวาส (อ.สุไหงโก-ลก จะแนะ) ขณะที่พื้นที่เฝ้าระวังน้ําล้นตลิ่ง น้ําท่วมขัง ภาคใต้ จ.พัทลุง (อ.กงหรา ตะโหมด ศรีนครินทร์) และนราธิวาส (อ.ระแงะ แว้ง สุคิริน) โดย ปภ. ขอให้ประชาชนติดตามข้อมูลข่าวสารจากทางราชการ ระวังอันตรายจากสัตว์และแมลงมีพิษ อันตรายจากกระแสไฟฟ้าโดยเฉพาะบริเวณน้ําท่วมแนวสายไฟฟ้า เสาไฟฟ้า หรือวัตถุสื่อนํากระแสไฟฟ้า ระวังการขับขี่พาหนะบริเวณน้ําไหลผ่านทาง เพื่อความปลอดภัยควรงดการท่องเที่ยวในพื้นที่ถ้ําที่มีน้ําท่วมขัง และน้ําตกที่น้ําไหลเชี่ยว นอกจากนี้ ปภ. ยังได้แจ้งเตือนภัยพื้นที่เฝ้าระวังคลื่นลมแรง ภาคใต้ จ.นครศรีธรรมราช สงขลา ปัตตานี และนราธิวาส โดยขอให้ติดตามข้อมูลข่าวสารจากทางราชการ ระวังอันตรายจากคลื่นลมแรง ชาวเรือควรเดินเรือด้วยความระมัดระวัง หลีกเลี่ยงบริเวณที่มีฝนฟ้าคะนอง และเรือเล็กควรงดออกจากฝั่ง นักท่องเที่ยวควรงดเล่นน้ําทะเล ผู้ที่มีสิ่งปลูกสร้างที่อยู่บริเวณชายทะเล ให้ระมัดระวังผลกระทบจากคลื่นที่ซัดเข้าฝั่งด้วย
รัฐบาลไทย-ข่าวทำเนียบรัฐบาล-รมว.ดีอี ถกคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา  แก้ปัญหาอาชญากรรมทางเทคโนโลยี
วันศุกร์ที่ 26 มกราคม 2567
รมว.ดีอี ถกคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา  แก้ปัญหาอาชญากรรมทางเทคโนโลยี
รมว.ดีอี ถกคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา
แก้ปัญหาอาชญากรรมทางเทคโนโลยี
วันนี้ (26 มกราคม 2567 ) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ นายณัฐพล ณัฏฐสมบูรณ์ รองปลัดกระทรวงดิจิทัลฯ, นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ, ผู้บริหารหน่วยงานสังกัดในกระทรวง และคณะทํางาน เข้าร่วมหารือ และบูรณาการการทํางานร่วมกัน ในการแก้ไขปัญหาอาชญากรรมทางเทคโนโลยี กับคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา นําโดย พลเอก อนันตพร กาญจนรัตน์ ประธานคณะกรรมาธิการ และผู้ที่เกี่ยวข้องเข้าร่วม ณ ห้องประชุม MDES 1 ชั้น 9 ณ กระทรวงดิจิทัลเพื่อเศรษฐกิจและสังคม
..........................................................
รัฐบาลไทย-ข่าวทำเนียบรัฐบาล-รองโฆษกรัฐบาลฯ รัดเกล้าฯ เผยรัฐบาลติดตามเหตุเพลิงไหม้​ บริษัทรับซื้อขยะรีไซเคิลขนาดใหญ่ ที่จังหวัดพิษณุโลกอย่างใกล้ชิด และมีความห่วงใยประชาชน​
วันศุกร์ที่ 26 มกราคม 2567
26/01/2567
รองโฆษกรัฐบาลฯ รัดเกล้าฯ เผยรัฐบาลติดตามเหตุเพลิงไหม้​ บริษัทรับซื้อขยะรีไซเคิลขนาดใหญ่ ที่จังหวัดพิษณุโลกอย่างใกล้ชิด และมีความห่วงใยประชาชน​
รองโฆษกรัฐบาลฯ รัดเกล้าฯ เผยรัฐบาลติดตามเหตุเพลิงไหม้​ บริษัทรับซื้อขยะรีไซเคิลขนาดใหญ่ ที่จังหวัดพิษณุโลกอย่างใกล้ชิด และมีความห่วงใยประชาชน​ ให้หน่วยงานที่เกี่ยวข้องให้ความช่วยเหลือดูแลอย่างใกล้ชิด
วันที่ 26 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาลได้รับทราบและติดตามเหตุเพลิงไหม้​ ในพื้นที่บริษัทรับซื้อขยะรีไซเคิลขนาดใหญ่ ที่จังหวัดพิษณุโลก เมื่อเวลาประมาณ 03.00 น. ของวันที่ 26 มกราคม 2567 ที่ผ่านมา อย่างใกล้ชิด และมีความห่วงใยในสุขภาพและความปลอดภัยของประชาชนในพื่นที่เป็นอย่างยิ่ง​ ย้ําให้หน่วยงานที่เกี่ยวข้องให้ความช่วยเหลือดูแลอย่างใกล้ชิด
รองโฆษกประจําสํานักนายกรัฐมนตรี กล่าวว่า เหตุดังกล่าวเป็นเหตุไฟลุกไหม้กองขยะมหึมาสูงเท่าตึก 5 ชั้น คาดว่ามีน้ําหนักไม่ต่ํากว่า 50 ตัน จึงใช้เวลานานกว่าจะดับเพลิงได้ ซึ่งต้องรอการตรวจสอบหาสาเหตุเพลิงไหม้ที่แท้จริง แต่ทั้งนี้​ เบื้องต้นคาดว่าจะเกิดจากไฟฟ้าลัดวงจรจากบริเวณเสาไฟฟ้าด้านข้างกองขยะดังกล่าว
"รัฐบาลติดตามเหตุการณ์ดังกล่าวอย่างใกล้ชิด พร้อมให้ความช่วยเหลือ ห่วงใยประชาชนที่อยู่ในบริเวณใกล้เคียงที่อาจได้รับผลกระทบจากควันไฟ ทั้งนี้ แม้ยังไม่ทราบสาเหตุที่แน่ชัดของเหตุเพลิงไหม้ แต่ช่วงนี้อยู่ในช่วงฤดูกาลภัยแล้ง ประกอบกับการเปลี่ยนแปลงของสภาพภูมิอากาศ และความร้อนที่เพิ่มมากขึ้นอาจส่งผลให้เกิดเหตุเพลิงไหม้ได้ง่าย ซึ่งอาจส่งผลกระทบต่อสุขภาพอนามัยของประชาชน จึงขอให้ประชาชนช่วยกันเป็นหูเป็นตา ตรวจสอบอุปกรณ์ไฟฟ้าอย่างสม่ําเสมอ และพร้อมแจ้งเหตุเพื่อระงับภัยโดยเร็วเบอร์โทรสายด่วน​ สําหรับ​ เหตุด่วน เหตุร้าย โทร​ 191 "และสําหรับ​ ดับเพลิง สัตวร้าย์เข้าบ้าน โทร​ 199"​ นางรัดเกล้า กล่าว"
รัฐบาลไทย-ข่าวทำเนียบรัฐบาล-“ชลน่าน” เผย “พัทลุง-นราธิวาส” ระดับน้ำเริ่มลด รพ.สต.ยังปิดบริการ 1 แห่ง จัดทีมดูแลสุขภาพประชาชนต่อเนื่อง
วันศุกร์ที่ 26 มกราคม 2567
“ชลน่าน” เผย “พัทลุง-นราธิวาส” ระดับน้ําเริ่มลด รพ.สต.ยังปิดบริการ 1 แห่ง จัดทีมดูแลสุขภาพประชาชนต่อเนื่อง
รัฐมนตรีว่าการกระทรวงสาธารณสุข เผย สถานการณ์น้ําท่วม “พัทลุง-นราธิวาส” ระดับน้ําลดลงทั้ง 2 จังหวัด ไม่มีผู้บาดเจ็บและเสียชีวิต หน่วยบริการได้รับผลกระทบ 2 แห่ง ปิด รพ.สต. 1 แห่งที่พัทลุง กําชับติดตามสถานการณ์ ส่งทีมแพทย์ดูแลช่วยเหลือประชาชน
รัฐมนตรีว่าการกระทรวงสาธารณสุข เผย สถานการณ์น้ําท่วม “พัทลุง-นราธิวาส” ระดับน้ําลดลงทั้ง 2 จังหวัด ไม่มีผู้บาดเจ็บและเสียชีวิต หน่วยบริการได้รับผลกระทบ 2 แห่ง ปิด รพ.สต. 1 แห่งที่พัทลุง กําชับติดตามสถานการณ์ ส่งทีมแพทย์ดูแลช่วยเหลือประชาชน เฝ้าระวังโรคที่มากับน้ําท่วม หลังพบบางหมู่บ้านเส้นทางถูกตัดขาด
วันนี้ (26 มกราคม 2567) นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงสถานการณ์น้ําท่วมฉับพลันจากเหตุฝนตกหนักในพื้นที่ จ.พัทลุง ว่า นายเศรษฐา ทวีสิน นายกรัฐมนตรี กําชับให้กระทรวงสาธารณสุขติดตามดูแลช่วยเหลือประชาชนด้านสุขภาพในพื้นที่ ซึ่งจากรายงานของกองสาธารณสุขฉุกเฉิน สํานักงานปลัดกระทรวงสาธารณสุข กรณีสถานการณ์วาตภัย อุทกภัย และดินโคลนถล่ม วันที่ 24-26 มกราคม 2567 พบว่า มีสถานการณ์ใน 2 จังหวัด คือ นราธิวาส และพัทลุง โดยขณะนี้ระดับน้ําลดลงทั้ง 2 จังหวัด ยังไม่มีรายงานผู้เสียชีวิตหรือบาดเจ็บ ขณะที่สถานบริการสาธารณสุขได้รับผลกระทบสะสม 2 แห่ง คือ สํานักงานสาธารณสุขอําเภอ 1 แห่ง ในนราธิวาส แต่ยังเปิดให้บริการได้ตามปกติ และโรงพยาบาลส่งเสริมสุขภาพตําบล (รพ.สต.) 1 แห่งในพัทลุง คือ รพ.สต.บ้านชะรัด สังกัดองค์การบริหารส่วนจังหวัด ซึ่งต้องปิดให้บริการ และได้ประชาสัมพันธ์ให้ประชาชนไปรับบริการจากสถานพยาบาลใกล้เคียงแทน
นพ.ชลน่านกล่าวต่อว่า ทั้ง 2 จังหวัดได้มีการตั้งศูนย์ปฏิบัติการภาวะฉุกเฉินด้านการแพทย์และสาธารณสุข กรณีเหตุอุทกภัยแล้ว โดยในส่วนของ จ.พัทลุง พบว่า มวลน้ําที่ไหลหลากอย่างรุนแรงกระทบต่อเส้นทางคมนาคมทําให้คอสะพานเชื่อมระหว่างหมู่ที่ 2 กับหมู่ที่ 4 ต.คลองทรายขาว อ.กงหรา ขาดเสียหาย ชาวบ้านและนักท่องเที่ยวยังไม่สามารถออกจากพื้นที่ได้ รวมถึงหลายตําบลถนนทางเข้าหมู่บ้านบางหมู่บ้าน รถยนต์ขนาดเล็กและรถจักรยานยนต์ไม่สามารถผ่านได้ โดยการดําเนินงานช่วยเหลือประชาชนด้านสาธารณสุข นายแพทย์สาธารณสุขจังหวัดพัทลุงได้สั่งการให้ทุกหน่วยงานและหน่วยบริการ แจ้งเตือนให้เฝ้าระวังติดตามสถานการณ์สภาวะอากาศ และประสานการปฏิบัติงานกับหน่วยงานเครือข่ายที่เกี่ยวข้อง พร้อมแจ้งเตือนทุกอําเภอเตรียมความพร้อมรองรับเหตุฉุกเฉิน
“ขณะนี้ ได้มีการแจ้งเตือนพื้นที่เฝ้าระวังน้ําท่วมฉับพลัน น้ําป่าไหลหลาก น้ําท่วมขังในระยะสั้น ที่ อ.เบตง จ.ยะลา อ.สุไหงโก-ลก และ อ.จะแนะ จ.นราธิวาส ส่วนพื้นที่เฝ้าระวังน้ําล้นตลิ่ง น้ําท่วมขัง คือ อ.กงหรา อ.ตะโหมด อ.ศรีนครินทร์ จ.พัทลุง และ อ.ระแงะ อ.แว้ง อ.สุคิริน จ.นราธิวาส นอกจากนี้ ยังได้เตรียมพร้อมทีมแพทย์ บุคลากร ยา และเวชภัณฑ์ เพื่อออกดูแลสุขภาพประชาชนและผู้ป่วยโรคเรื้อรัง ให้ได้รับการดูแลรักษาอย่างต่อเนื่อง รวมถึงเฝ้าระวังโรคที่มากับน้ําท่วมแล้ว” นพ.ชลน่านกล่าว
************************************** 26 มกราคม 2567
รัฐบาลไทย-ข่าวทำเนียบรัฐบาล-‘รองปลัดฯ อภัย’ ประธานการประชุมคกก.โคนมและผลิตภัณฑ์นม ครั้งที่ 2/2567
วันศุกร์ที่ 26 มกราคม 2567
‘รองปลัดฯ อภัย’ ประธานการประชุมคกก.โคนมและผลิตภัณฑ์นม ครั้งที่ 2/2567
‘รองปลัดฯ อภัย’ ประธานการประชุมคกก.โคนมและผลิตภัณฑ์นม ครั้งที่ 2/2567
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะกรรมการโคนมและผลิตภัณฑ์นม(Milk Board) ครั้งที่ 2/2567 โดยมีผู้แทนจากหน่วยงานในสังกัดกระทรวงเกษตรและสหกรณ์ เข้าร่วม ประกอบด้วย กรมปศุสัตว์ กรมส่งเสริมสหกรณ์ สํานักงานเศรษฐกิจการเกษตร สํานักงานมาตรฐานสินค้าเกษตรและอาหารแห่งชาติ องค์การส่งเสริมกิจการโคนมแห่งประเทศไทย (อ.ส.ค.) ตลอดจนผู้แทนจากหน่วยงานที่เกี่ยวข้อง และกรรมการผู้ทรงคุณวุฒิ เข้าร่วมณ ห้องประชุม 1403 กระทรวงเกษตรและสหกรณ์ และผ่านระบบออนไลน์
ทั้งนี้ ที่ประชุมได้รับทราบความก้าวหน้า (ร่าง) โครงการช่วยเหลือเกษตรกรโคนมภายใต้วิกฤตอาหารสัตว์ราคาแพงโดยเห็นควรให้มีการปรับทบทวนในรายละเอียดของกิจกรรมหลัก และกิจกรรมย่อยภายใต้โครงการฯ และเพิ่มเติม เพื่อให้เกิดความสมบูรณ์มากยิ่งขึ้น และมอบหมายให้คณะอนุกรรมการขับเคลื่อนยุทธศาสตร์พัฒนาโคนมและผลิตภัณฑ์นม ปรับแก้โครงการฯ ตามข้อเสนอแนะของคณะกรรมการโคนมฯ และนําเสนอในที่ประชุมครั้งต่อไป
นอกจากนี้ ที่ประชุมยังได้รับทราบ 1) ต้นทุนการผลิตน้ํานมโค ไตรมาส 3 ปี 2566 เฉลี่ยทุกขนาดฟาร์ม กิโลกรัมละ 18.50 บาท/กก. เมื่อเทียบกับไตรมาส 2 เพิ่มขึ้นร้อยละ 3.12 2) ต้นทุนการบริหารจัดการศูนย์รวบรวมน้ํานมดิบ ณ เดือนมิถุนายน 2566 เฉลี่ยนทุกขนาดศูนย์ฯ กิโลกรัมละ 1.71 บาท ลดลงจากเดือนธันวาคม 2565 ร้อยละ 4.47 3) แนวทางการกําหนดราคารับซื้อน้ํานมดิบหน้าศูนย์รวบรวมน้ํานมดิบแบบยืดหยุ่น เพื่อให้เกิดความเหมาะสม และ 4. รายงานความก้าวหน้าตามยุทธศาสตร์โคนม
ที่ประชุมยังได้กําชับให้หน่วยงานที่เกี่ยวข้องเร่งดําเนินการปรับราคากลางในการจําหน่ายผลิตภัณฑ์นม โครงการอาหารเสริม (นม) โรงเรียน เนื่องจากขณะนี้ได้มีการปรับราคากลางการรับซื้อน้ํานมดิบแล้ว
รัฐบาลไทย-ข่าวทำเนียบรัฐบาล-ผช.ปลัด เข้าร่วมงานเลี้ยงรับรองเนื่องในโอกาสงานเฉลิมฉลองวันชาติเครือรัฐออสเตรเลีย
วันศุกร์ที่ 26 มกราคม 2567
ผช.ปลัด เข้าร่วมงานเลี้ยงรับรองเนื่องในโอกาสงานเฉลิมฉลองวันชาติเครือรัฐออสเตรเลีย
ผช.ปลัด เข้าร่วมงานเลี้ยงรับรองเนื่องในโอกาสงานเฉลิมฉลองวันชาติเครือรัฐออสเตรเลีย
เมื่อวันที่ 25 ม.ค. 67 นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เข้าร่วมงานเลี้ยงรับรองเนื่องในโอกาสงานเฉลิมฉลองวันชาติเครือรัฐออสเตรเลีย ตามคําเชิญของ ดร. แอนเจลา แมคโดนัลด์ (H.E. Dr. Angela Macdonald PSM) เอกอัครราชทูตเครือรัฐออสเตรเลีย ประจําประเทศไทย โดยมี นายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ และนางสาวกาญจนา ขวัญเมือง รองเลขาธิการสํานักงานเศรษฐกิจการเกษตร เข้าร่วม ณ ทําเนียบเอกอัครราชทูตออสเตรเลียประจําประเทศไทย
ทั้งนี้ ไทยและออสเตรเลียได้ดําเนินความสัมพันธ์และความร่วมมือด้านการเกษตรมาอย่างใกล้ชิด ซึ่งครอบคลุมทั้งในมิติด้านการค้า การหารือในระดับนโยบายและเชิงเทคนิคทั้งในกรอบพหุภาคีและทวิภาคี ตลอดจนการแลกเปลี่ยนความรู้ความชํานาญ รวมทั้งการวิจัยและนวัตกรรมด้านการเกษตรระหว่างกัน
รัฐบาลไทย-ข่าวทำเนียบรัฐบาล-“เกณิกา” ป้อง พัชรวาท ปัดหนีตอบกระทู้ แต่ติดภารกิจเร่งด่วน ชี้เป็นนักปฏิบัติมากกว่านักพูด
วันศุกร์ที่ 26 มกราคม 2567
26/01/2567
“เกณิกา” ป้อง พัชรวาท ปัดหนีตอบกระทู้ แต่ติดภารกิจเร่งด่วน ชี้เป็นนักปฏิบัติมากกว่านักพูด
“เกณิกา” ป้อง พัชรวาท ปัดหนีตอบกระทู้ แต่ติดภารกิจเร่งด่วน ชี้เป็นนักปฏิบัติมากกว่านักพูด
วันที่ 26 ม.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณี นายชุติพงศ์ พิภพภิญโญ ส.ส.ระยอง พรรคก้าวไกลกล่าวหา พล.ต.อ.พัชรวาท วงษ์สุวรรณ รองนายกรัฐมนตรี และรมว.ทรัพยากรธรรมชาติและสิ่งแวดล้อม เลื่อนตอบกระทู้หลายครั้ง ว่า ขอชี้แจงว่า ในวันที่ 25 ม.ค. พล.ต.อ.พัชรวาท ติดภารกิจ โดยเป็นประธานการประชุมคณะกรรมการอุทยานแห่งชาติ ซึ่งมีวาระสําคัญที่ต้องพิจารณาหลายเรื่องและมีประโยชน์ต่อพี่น้องประชาชน โดยเฉพาะการกําหนดพื้นที่เป็นอุทยานแห่งชาติ 6 แห่ง อาทิ อุทยานแห่งชาติเจ็ดคด - โป่งก้อนเส้า จ.สระบุรี อุทยานแห่งชาติภูชี้ฟ้า จ.เชียงราย ที่มีทรัพยากรธรรมชาติที่สําคัญสมควรสงวนรักษาไว้ให้เป็นประโยชน์แก่การศึกษาของประชาชน รวมถึงได้เห็นชอบแนวทางเลือกในการพัฒนาแหล่งน้ําเพื่อช่วยเหลือประชาชนในพื้นที่ จ.พะเยา ส่วนเรื่องการตอบกระทู้ถามนั้น พล.ต.อ.พัชรวาท ตระหนักและให้ความสําคัญ ไม่ได้หนีแต่อย่างใด แต่เนื่องจากติดภารกิจ จึงขอเลื่อนตอบไปก่อน ในส่วนของประเด็นปัญหาช้างป่าเข้ามาในพื้นที่ชาวบ้านที่นายชุติพงศ์ตั้งกระทู้ถามนั้น ในเรื่องช้างป่าที่ผ่านมา พล.ต.อ.พัชรวาทได้มีการตั้งคณะทํางานขับเคลื่อนการแก้ไขปัญหาช้างป่าขึ้นมาเพื่อแก้ปัญหาดังกล่าวแล้ว มีทีมงานรัฐมนตรี และเจ้าหน้าที่ที่เกี่ยวข้องลงพื้นที่ไปดูแลอย่างต่อเนื่อง
น.ส.เกณิกา กล่าวว่า ส่วนที่นายชุติพงศ์เหน็บแนมเรื่องการลงพื้นที่ต่างจังหวัดนั้น ขอชี้แจงว่า พล.ต.อ.พัชรวาท เป็นนักปฏิบัติมากกว่านักพูด ชอบลงพื้นที่ตั้งแต่สมัยรับราชการ เพราะมองว่าการลงพื้นที่สามารถรับฟังปัญหาจากประชาชนได้โดยตรง และได้เห็นสภาพพื้นที่จริงมากกว่านั่งรับฟังรายงานจากผู้ใต้บังคับบัญชาเพียงอย่างเดียว และแต่ละจังหวัดที่ลงพื้นที่นั้น ภายหลังจากลงพื้นที่แล้ว จะนําปัญหาและความเดือดร้อนของประชาชนกลับมาแก้ไข และติดตามความคืบหน้าว่ามีการแก้ไขมากน้อยเพียงใด ไม่ได้เป็นการลงพื้นที่แบบฉาบฉวย ซึ่งที่ผ่านมามีหลายปัญหาที่ได้รับการแก้ไขแล้วหลังจาก พล.ต.อ.พัชรวาทลงไปด้วยตัวเอง และหลังจากกลับจากพื้นที่ในแต่ละครั้งก็ยังมีการติดตามผลอย่างต่อเนื่อง
รัฐบาลไทย-ข่าวทำเนียบรัฐบาล-งานแถลงข่าวความร่วมมือทางวิชาการ ระหว่าง กองทัพบก กับ กระทรวงการอุดมศึกษา วิทยาศาสตร์ วิจัยและนวัตกรรม
วันศุกร์ที่ 26 มกราคม 2567
งานแถลงข่าวความร่วมมือทางวิชาการ ระหว่าง กองทัพบก กับ กระทรวงการอุดมศึกษา วิทยาศาสตร์ วิจัยและนวัตกรรม
ในวันพฤหัสบดีที่ ๒๕ มกราคม ๒๕๖๗ เวลา ๑๐๐๐
ณ ห้องรับรอง ๒๒๑ ชั้น ๒ อาคาร ๒ กองบัญชาการกองทัพบก
​สืบเนื่องจากกระทรวงกลาโหม มีนโยบายส่งเสริมและพัฒนาทหารกองประจําการ เพื่อเปิดโอกาสให้ชายไทยที่เข้ารับราชการทหารกองประจําการ สามารถใช้เวลาในระหว่างประจําการให้เกิดประโยชน์โดยการพัฒนาความรู้และทักษะตามโอกาสและความสมัครใจ เพื่อให้ได้รับการรับรองคุณวุฒิ อันจะเป็นประโยชน์ต่อการประกอบอาชีพ และสร้างอนาคตให้แก่ตนเองเมื่อปลดประจําการ รวมทั้งนโยบายของกองทัพบก ที่มุ่งเน้นพัฒนากําลังพลให้มีศักยภาพ มีความพร้อมในการปฏิบัติหน้าที่ มีความทันสมัย มีความรู้ความเข้าใจต่อการเปลี่ยนแปลงไปของสถานการณ์ต่าง ๆ และเป็นที่เชื่อมั่นของประชาชน สามารถช่วยเหลือประชาชนได้ในทุกสถานการณ์ กองทัพบก จึงได้ลงนามในบันทึกความเข้าใจความร่วมมือทางวิชาการ ด้านการส่งเสริมการเรียนรู้ตลอดชีวิต เพื่อพัฒนาศักยภาพกําลังพลของกองทัพบก กับ กระทรวงการอุดมศึกษา วิทยาศาสตร์ วิจัยและนวัตกรรม โดยโครงการมหาวิทยาลัยไซเบอร์ไทยนําไปสู่การนําแพลตฟอร์ม Thai MOOC ซึ่งเป็นแพลตฟอร์มที่สนับสนุนในด้านการจัดการเรียนการสอนแบบออนไลน์ เพื่อให้ประชาชนทั่วไปได้เข้าถึงแหล่งเรียนรู้ได้ทุกที่ทุกเวลา มาพัฒนาต่อยอดเป็นระบบการเรียนรู้ออนไลน์ RTA MOOC สําหรับใช้ในการพัฒนาความรู้ให้กับกําลังพลของกองทัพบกโดยเฉพาะ เพื่อให้กําลังพลของกองทัพบก มีช่องทางสําหรับการพัฒนาตนเอง ปลูกฝังค่านิยม ในการเรียนรู้ตลอดชีวิต ผลักดันให้กองทัพบก พัฒนาไปสู่การเป็นองค์กรแห่งการเรียนรู้ต่อไป
​โดยมีกิจกรรมหลักที่ปฏิบัติภายใต้โครงการความร่วมมือ ในระยะแรก ประกอบด้วย ๒ กิจกรรม คือ
​๑. การส่งเสริมให้กําลังพลเรียนรู้และพัฒนาตนเองอย่างต่อเนื่อง ด้วยระบบการเรียนรู้ออนไลน์ RTA MOOC
​๒. การจัดทําหลักสูตรรายวิชาความรู้ของกองทัพบก เพื่อนําไปเผยแพรในระบบการเรียนรู้ออนไลน์ของ Thai MOOC เพื่อสร้างบรรยากาศของการแลกเปลี่ยนเรียนรู้วิชาการทางด้านการทหาร ให้เผยแพร่สู่สาธารณชนให้มากขึ้น และเพื่อเป็นการประชาสัมพันธ์โครงการภายใต้ความร่วมมือดังกล่าว จึงจัดให้มีพิธีประกาศความร่วมมือทางวิชาการ ระหว่างกองทัพบก โดย พลเอก เจริญชัย หินเธาว์ ผู้บัญชาการทหารบก และ กระทรวงการอุดมศึกษา วิทยาศาสตร์ วิจัยและนวัตกรรม โดย คุณศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ขึ้น ในวันที่ ๒๕ มกราคม ๒๕๖๗ เวลา ๑๐๐๐ ณ ห้องรับรอง ๒๒๑ ชั้น ๒ อาคาร ๒ กองบัญชาการกองทัพบก
ที่มา กองทัพบก
รัฐบาลไทย-ข่าวทำเนียบรัฐบาล-รมว.ดีอี มอบรางวัล “Hackulture 2023 Illuminate Thai” นำดิจิทัลยกระดับอุตสาหกรรมแฟชั่นไทยสู่ระดับสากล มุ่งสร้าง Soft Power ของไทย .
วันพฤหัสบดีที่ 25 มกราคม 2567
รมว.ดีอี มอบรางวัล “Hackulture 2023 Illuminate Thai” นําดิจิทัลยกระดับอุตสาหกรรมแฟชั่นไทยสู่ระดับสากล มุ่งสร้าง Soft Power ของไทย .
รมว.ดีอี มอบรางวัล “Hackulture 2023 Illuminate Thai” นําดิจิทัลยกระดับอุตสาหกรรมแฟชั่นไทยสู่ระดับสากล มุ่งสร้าง Soft Power ของไทย
วันนี้ (25 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานมอบรางวัลกิจกรรมการเรียนรู้และแข่งขันเชิงสร้างสรรค์ “Hackulture 2023 Illuminate Thai อัปเวลแฟชั่นไทย ด้วยดิจิทัล” ชิงถ้วยรางวัลจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ภายใต้โครงการส่งเสริมการถ่ายทอดมรดกทางวัฒนธรรมของชาติสู่รูปแบบดิจิทัล (Digital Cultural Heritage) ระยะที่ 2 โดยมีนายวัลลภ รุจิรากร เลขานุการรัฐมนตรีดีอี นายสุทธิเกียรติ วีระกิจพานิช ที่ปรึกษารัฐมนตรีดีอี และนายเวทางค์ พ่วงทรัพย์ รองปลัดกระทรวงดีอี เข้าร่วมงาน และนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) กล่าวรายงานและให้การต้อนรับ ณ ห้อง Grand Ballroom ชั้น 2 โรงแรม Graph Hotel รัชดาภิเษก กรุงเทพฯ
________________________
รัฐบาลไทย-ข่าวทำเนียบรัฐบาล-นายกฯ ติดตามสถานการณ์ฝนถล่ม อุทกภัยฉับพลัน จากเหตุฝนตกหนักในพื้นที่ จ.พัทลุง สั่งการหน่วยงานบูรณาการสรรพกำลังเข้าคลี่คลายสถานการณ์
วันศุกร์ที่ 26 มกราคม 2567
26/01/2567
นายกฯ ติดตามสถานการณ์ฝนถล่ม อุทกภัยฉับพลัน จากเหตุฝนตกหนักในพื้นที่ จ.พัทลุง สั่งการหน่วยงานบูรณาการสรรพกําลังเข้าคลี่คลายสถานการณ์
นายกฯ ติดตามสถานการณ์ฝนถล่ม อุทกภัยฉับพลัน จากเหตุฝนตกหนักในพื้นที่ จ.พัทลุง สั่งการหน่วยงานบูรณาการสรรพกําลังเข้าคลี่คลายสถานการณ์ อพยพประชาชน-นักเรียนไปพํานักในที่ปลอดภัย หยุดการเรียนการสอนชั่วคราว
วันที่ 26 มกราคม 2567 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามสถานการณ์ฝนถล่มและเกิดอุทกภัยฉับพลัน เมื่อวันพฤหัสบดีที่ 25 มกราคม ที่ผ่านมา จากเหตุฝนตกหนักในพื้นที่ของจังหวัดพัทลุง ที่ติดต่อและสะสมเป็นเวลา 3 วัน โดยเฉพาะบริเวณพื้นที่ริมเทือกเขาบรรทัด อําเภอศรีนครินทร์ ทําให้เกิดน้ําป่าไหลทะลักลงจากภูเขาบรรทัดอย่างรุนแรง ไหลหลากเข้าท่วมบ้านเรือนประชาชนอย่างรวดเร็ว และทําให้ทั้งชาวบ้านและนักท่องเที่ยวไม่สามารถออกจากพื้นที่ได้ รวมถึงปิดกั้นการจราจรไม่สามารถผ่านได้
นายกฯ ได้สั่งการให้หน่วยงานที่เกี่ยวข้องบูรณาการสรรพกําลัง พลเรือน ทหาร และเจ้าพนักงาน เข้าคลี่คลายสถานการณ์ทันที อพยพประชาชน ยกสิ่งของขึ้นที่สูง รวมทั้งการอพยพเด็ก นักเรียนในพื้นที่ประสบภัย ออกจากโรงเรียน ไปพํานักในที่ปลอดภัย หยุดการเรียนการสอนชั่วคราว
นายกฯ เข้าใจดีว่า เป็นสถานการณ์ทางธรรมชาติ แต่ทั้งนี้ปัญหาที่ได้สั่งการไว้เรื่องการแจ้งเตือนเหตุ ให้เตรียมรับมือจากสถานการณ์ ยังบกพร่อง ไร้การแจ้งเตือน ทั้งที่มีฝนตกต่อเนื่องติดต่อกัน จึงขอให้หน่วยงาน เช่น กรมอุตุนิยมวิทยา กรมป้องกันและบรรเทาสาธารณภัย เจ้าพนักงานปกครองให้บูรณาการงานเพื่อป้องกันเหตุ และความเสียหายที่จะเกิดขึ้นตามมา
สําหรับการดูแลช่วยเหลือประชาชนจากเหตุการณ์นี้ ขอให้หน่วยงาน ทั้งกระทรวงมหาดไทย กระทรวงสาธารณสุข และกระทรวงศึกษาธิการ ดูแลที่พักพิงของนักเรียนและประชาชนให้มีอาหาร ยารักษาโรค และของใช้จําเป็น รวมไปถึงการเยียวยา ซ่อมแซมอาคารบ้านเรือน และสถานศึกษา ให้กลับมาสู่สภาพปกติโดยเร็ว
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเร่งผลักดันการตั้งทีมแพทย์ฉุกเฉินทางอากาศ (Sky Doctor) ให้ครอบคลุม เพิ่มการเข้าถึงการรักษาและโอกาสรอดชีวิตอย่างทันท่วงที ส่งเสริมภาพลักษณ์การท่องเที่ยวของประเทศ
วันศุกร์ที่ 26 มกราคม 2567
26/01/2567
โฆษกรัฐบาลเผย รัฐบาลเร่งผลักดันการตั้งทีมแพทย์ฉุกเฉินทางอากาศ (Sky Doctor) ให้ครอบคลุม เพิ่มการเข้าถึงการรักษาและโอกาสรอดชีวิตอย่างทันท่วงที ส่งเสริมภาพลักษณ์การท่องเที่ยวของประเทศ
โฆษกรัฐบาลเผย รัฐบาลเร่งผลักดันการตั้งทีมแพทย์ฉุกเฉินทางอากาศ (Sky Doctor) ให้ครอบคลุม เพิ่มการเข้าถึงการรักษาและโอกาสรอดชีวิตอย่างทันท่วงที ส่งเสริมภาพลักษณ์การท่องเที่ยวของประเทศ
วันที่ 26 มกราคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มอบหมายให้กระทรวงสาธารณสุข พัฒนาระบบการแพทย์ฉุกเฉิน (Sky Doctor) พร้อมระบบรับแจ้งเหตุและสั่งการที่มีมาตรฐานในระดับสากล เพื่อเพิ่มโอกาสในการรอดชีวิตของผู้ป่วย สร้างความมั่นใจเรื่องความปลอดภัยให้กับนักท่องเที่ยวและผู้ป่วย และส่งเสริมภาพลักษณ์ที่ดีด้านการท่องเที่ยวของประเทศ
โฆษกประจําสํานักนายกรัฐมนตรี กล่าวว่า รัฐบาลผลักดันนโยบายการจัดตั้งแพทย์ฉุกเฉินทางอากาศ (Sky Doctor) เพิ่มความรวดเร็วในการขนส่งผู้ป่วยฉุกเฉินในพื้นที่ที่ยากต่อการเข้าถึง ตั้งเป้าจัดตั้งทีมแพทย์ฉุกเฉินตามมาตรฐานระบบการแพทย์ฉุกเฉินในระดับสากล ในเขตสุขภาพทั้งหมด 13 เขต 20 หน่วยทั่วประเทศ โดยปัจจุบันมีการใช้ทีมการแพทย์ฉุกเฉินทางอากาศในหลากหลายพื้นที่ที่เข้าถึงได้ยาก โดยเฉพาะในภาคเหนือและภาคใต้ ซึ่งระบบของ Sky Doctor ดําเนินการโดยใช้เฮลิคอปเตอร์ (Helicopter Emergency Medical Service: HEMS) นําทีมแพทย์ไปรับตัวผู้ป่วยในพื้นที่ห่างไกล ภูเขาสูง พื้นที่เกาะในทะเล หรือในเมืองที่มีการจราจรติดขัด เพื่ออํานวยความสะดวกในการขนส่งผู้ป่วยฉุกเฉินไปทําการรักษา ณ โรงพยาบาลเครือข่ายระดับสูง
ทั้งนี้ สถิติการออกปฏิบัติของทีมแพทย์ฉุกเฉินทางอากาศในช่วง พ.ศ. 2564 - 2566 ชี้ให้เห็นว่า จากการออกปฏิบัติทั้งสิ้นจํานวน 401 ครั้ง ภายใต้การปฏิบัติการของหน่วยปฏิบัติการฉุกเฉินทางการแพทย์ด้านอากาศยานที่ได้รับการอนุมัติจํานวน 9 หน่วย เป็นการลําเลียงผู้ป่วยฉุกเฉิน จํานวน 398 ครั้ง และลําเลียงอวัยวะ จํานวน 3 ครั้ง โดยเป็นหน่วยที่อยู่ในเขตสุขภาพ 3 เขต คือ เขตสุขภาพที่ 1 ได้แก่ เชียงใหม่ เชียงราย แพร่ น่าน พะเยา ลําปาง ลําพูน แม่ฮ่องสอน เขตสุขภาพที่ 2 ได้แก่ ตาก เพชรบูรณ์ พิษณุโลก อุตรดิตถ์ สุโขทัย และ เขตสุขภาพที่ 11 ได้แก่ นครศรีธรรมราช สุราษฎร์ธานี ภูเก็ต กระบี่ พังงา ระนอง ชุมพร ทั้งนี้ ได้มีการวางแผนเพื่อพัฒนาการให้บริการทางทะเลฝั่งอันดามันในพื้นที่ 5 จังหวัด ซึ่งเป็นพื้นที่พิเศษด้านการท่องเที่ยวและพื้นที่เกาะ ได้แก่ ภูเก็ต กระบี่ พังงา สตูล และตรัง เพื่อรองรับฤดูการท่องเที่ยวโดยเฉพาะ
“การเข้าถึงการรักษาเฉพาะทางได้อย่างรวดเร็ว ทั่วถึง และเท่าเทียม ถือเป็นหัวใจสําคัญของการรักษาชีวิตผู้ป่วย ระบบ Sky Doctor ที่มีมาตรฐานในระดับสากลจะช่วยเพิ่มโอกาสการรอดชีวิตของผู้ป่วยได้ โดยรัฐบาลผลักดันให้มีจัดตั้งทีมแพทย์ฉุกเฉินทางอากาศ ให้ครอบคลุมทั่วประเทศ เพื่อให้ช่วยเหลือผู้ป่วยได้อย่างทันท่วงทีครบทุกเขตทั่วประเทศ” นายชัย กล่าว
รัฐบาลไทย-ข่าวทำเนียบรัฐบาล-รอง ลธน. นายพงศ์ศรัณย์ รับหนังสือร้องเรียนจากผู้ได้รับผลกระทบจากโครงการคอนโด Ashton Asoke เผยต้องดูรายละเอียดของคดี เพื่อหาแนวทางแก้ไขปัญหาให้ทุกฝ่ายได้รับความเป็นธรรม
วันศุกร์ที่ 26 มกราคม 2567
26/01/2567
รอง ลธน. นายพงศ์ศรัณย์ รับหนังสือร้องเรียนจากผู้ได้รับผลกระทบจากโครงการคอนโด Ashton Asoke เผยต้องดูรายละเอียดของคดี เพื่อหาแนวทางแก้ไขปัญหาให้ทุกฝ่ายได้รับความเป็นธรรม
รอง ลธน. นายพงศ์ศรัณย์ รับหนังสือร้องเรียนจากผู้ได้รับผลกระทบจากโครงการคอนโด Ashton Asoke เผยต้องดูรายละเอียดของคดี เพื่อหาแนวทางแก้ไขปัญหาให้ทุกฝ่ายได้รับความเป็นธรรม
วันนี้ (26 มกราคม 2567) เวลา 10.15 น. ณ บริเวณด้านหน้าตึกบัญชาการ 1 ทําเนียบรัฐบาล นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง รับหนังสือร้องเรียนจากผู้ได้รับผลกระทบจากโครงการคอนโด Ashton Asoke เพื่อขอให้รัฐบาลช่วยไกล่เกลี่ย หาแนวทางในการดําเนินการแก้ไขปัญหาโครงการ Ashton Asoke เนื่องจากศาลปกครองสูงสุดมีคําพิพากษาตั้งแต่เดือนกรกฎาคมปีที่แล้ว ซึ่งผ่านระยะเวลามากว่า 6 เดือน แต่ยังไม่ได้รับแนวทางในการเยียวยาหรือแก้ไขปัญหาที่เป็นรูปธรรม
นายพงศ์ศรัณย์ กล่าวว่า เบื้องต้นคดีความของคอนโด Ashton Asoke มีคําสั่งจากศาลปกครองสูงสุดแล้ว หลังจากนี้ก็เป็นเรื่องของการดูแลว่าจะต้องทําอย่างไร เพราะขอบเขตของความเสียหายนั้นขยายวงกว้างไม่ใช่แค่เพียงตัวคอนโด Ashton Asoke เท่านั้นแต่ผู้อาศัยกว่า 600 คนภายในคอนโด Ashton Asoke ต่างก็ได้รับผลกระทบด้วย ทั้งนี้จะต้องเข้าไปดูรายละเอียดของคดีความว่าขณะนี้อยู่จุดไหน หน่วยงานไหนที่เกี่ยวข้องบ้าง เพื่อหาแนวทางที่จะแก้ไขปัญหาที่เกิดขึ้นให้ทุกฝ่ายได้รับความเป็นธรรม โดยต้องคํานึงถึงกฎหมายและข้อเท็จจริงของการใช้พื้นที่
รัฐบาลไทย-ข่าวทำเนียบรัฐบาล-กรมการขนส่งทางบก กำชับผู้ขับขี่รถจักรยานยนต์ด้วยความเร็วไม่เกินกว่าที่กฎหมายกำหนด ไม่ดื่มแอลกอฮอล์ก่อนขับรถ สวมหมวกนิรภัย หมั่นตรวจสอบสภาพรถให้อยู่ในสภาพพร้อมใช้งานอยู่เสมอ
วันศุกร์ที่ 26 มกราคม 2567
กรมการขนส่งทางบก กําชับผู้ขับขี่รถจักรยานยนต์ด้วยความเร็วไม่เกินกว่าที่กฎหมายกําหนด ไม่ดื่มแอลกอฮอล์ก่อนขับรถ สวมหมวกนิรภัย หมั่นตรวจสอบสภาพรถให้อยู่ในสภาพพร้อมใช้งานอยู่เสมอ
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กล่าวว่า รถจักรยานยนต์เป็นพาหนะที่ประชาชนนิยมใช้ในการเดินทาง โดยเฉพาะในเขตเมืองหรือในพื้นที่จราจรติดขัด เพราะสะดวกและถึงที่หมายอย่างรวดเร็ว แต่ผู้ขับรถจักรยานยนต์ก็สามารถเกิดอุบัติเหตุได้ง่ายและรุนแรงส่งผลต่อชีวิตและทรัพย์สิน ซึ่งอุบัติเหตุที่เกิดขึ้นกับรถจักรยานยนต์ส่วนหนึ่งคู่กรณีมักจะเป็นรถบรรทุกหรือรถขนาดใหญ่ กรมการขนส่งทางบก (ขบ.) ขอเตือนผู้ขับขี่รถจักรยานยนต์ควรหลีกเลี่ยงการขับรถเข้าไปในจุดบอดของรถบรรทุกหรือรถขนาดใหญ่ซึ่งเสี่ยงต่อการเกิดอุบัติเหตุ โดยมี 4 จุด ได้แก่ บริเวณด้านหน้าและด้านขวาของรถบรรทุกและรถขนาดใหญ่ ซึ่งเป็นจุดที่บดบังทัศนวิสัยในการมองเห็น โดยเฉพาะในระยะประชิด เนื่องจากความสูงของตัวรถ ด้านหลังของรถบรรทุก ผู้ขับรถบรรทุก ไม่สามารถมองเห็นด้านหลังของรถจากกระจกมองหลังได้ และด้านซ้ายของรถบรรทุก ซึ่งเป็นพื้นที่อันตรายที่สุด เนื่องจากเป็นจุดที่มีทัศนวิสัยแคบ ผู้ขับรถบรรทุกสังเกตเห็นรถคันอื่นได้ยาก ผู้ขับขี่รถจักรยานยนต์จึงควรหลีกเลี่ยงขับขี่รถเข้าไปอยู่ใกล้พื้นที่จุดบอดของรถบรรทุกในทุกกรณี นอกจากจุดบอดของรถบรรทุกหรือรถขนาดใหญ่ที่ผู้ขับขี่รถจักรยานยนต์ควรหลีกเลี่ยงแล้ว พื้นที่บริเวณไหล่ทางยังเป็นพื้นที่เสี่ยงของการเกิดอุบัติเหตุที่ควรระมัดระวังเป็นอย่างมาก ทั้งนี้ ขบ. ได้ออกประกาศกําหนดให้รถบรรทุกที่ใช้ขนส่งตามกฎหมายว่าด้วยการขนส่งทางบกต้องติดตั้งอุปกรณ์ป้องกันด้านข้าง (LPD) และด้านท้าย (RUPD) เพื่อป้องกันอุบัติเหตุรถยนต์ที่มีขนาดเล็กหรือรถจักรยานยนต์ล้มเข้าใต้รถบรรทุกหรือรถยนต์ชนท้ายรถบรรทุกเพื่อเป็นการยกระดับความปลอดภัยเพิ่มมากขึ้น
นอกจากนี้ ขบ. ได้กําชับเพื่อความปลอดภัยในการใช้รถจักรยานยนต์ควรปฏิบัติตามมาตรการด้านความปลอดภัยอย่างเคร่งครัด เช่น ไม่ดื่มแอลกอฮอล์ก่อนขับรถ ไม่ใช้ความเร็วเกินกว่ากฎหมายกําหนด และสวมหมวกนิรภัยซึ่งเป็นอุปกรณ์ที่สําคัญในการป้องกันอุบัติเหตุรุนแรง ช่วยลดความรุนแรงของการบาดเจ็บศีรษะและสมอง ลดความเสี่ยงในการเสียชีวิตของคนขับและคนซ้อนท้าย แนะนําให้ประชาชนเลือกใช้หมวกนิรภัยที่มีคุณภาพตามมาตรฐานผลิตภัณฑ์อุตสาหกรรม (มอก.) การสวมหมวกนิรภัยทุกครั้งต้องใส่สายรัดคางให้แน่นกระชับพอดี รวมทั้งต้องหมั่นตรวจสอบสภาพรถให้อยู่ในสภาพพร้อมใช้งานอยู่เสมอ เพื่อลดโอกาสในการเกิดอุบัติเหตุ เพิ่มความปลอดภัยต่อตัวผู้ขับขี่เองและผู้ร่วมใช้รถใช้ถนน
รัฐบาลไทย-ข่าวทำเนียบรัฐบาล-รัฐบาลเดินหน้าขับเคลื่อนนโยบายต่างประเทศสู่ยุคใหม่ วางเป้าหมายชัดเจน เปิดประตูรับการค้าและการลงทุน เร่งเจรจา FTA เพิ่มเติม พร้อมเพิ่มอิทธิพลหนังสือเดินทางไทย
วันศุกร์ที่ 26 มกราคม 2567
26/01/2567
รัฐบาลเดินหน้าขับเคลื่อนนโยบายต่างประเทศสู่ยุคใหม่ วางเป้าหมายชัดเจน เปิดประตูรับการค้าและการลงทุน เร่งเจรจา FTA เพิ่มเติม พร้อมเพิ่มอิทธิพลหนังสือเดินทางไทย
รัฐบาลเดินหน้าขับเคลื่อนนโยบายต่างประเทศสู่ยุคใหม่ วางเป้าหมายชัดเจน เปิดประตูรับการค้าและการลงทุน เร่งเจรจา FTA เพิ่มเติม พร้อมเพิ่มอิทธิพลหนังสือเดินทางไทย
วันนี้ (26 มกราคม 2567) นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง วางกลยุทธ์ขับเคลื่อนนโยบายต่างประเทศไทยสู่ยุคใหม่ ผ่านการทํางานเชิงรุก และวางเป้าหมายชัดเจน โดยยึดผลประโยชน์ของประเทศและประชาชนเป็นที่ตั้ง
โฆษกประจําสํานักนายกรัฐมนตรี กล่าวว่าในช่วง 4 เดือนของการทํางานที่ผ่านมา รัฐบาลเดินหน้าเปิดประตูการค้าและการลงทุน พร้อมเร่งเจรจาข้อตกลงการค้าเสรี (FTA) เพิ่มเติมอีก 12 ฉบับ รวมถึงเพิ่มอิทธิพลให้หนังสือเดินทางไทย และอํานวยความสะดวกการเดินทางผ่านการยกเว้นวีซ่า (Visa Free) โดยเชื่อมั่นว่า การดําเนินการในเชิงรุกของรัฐบาลนี้ จะเป็นส่วนสําคัญเพิ่มโอกาสทางเศรษฐกิจของประเทศ พร้อมสนับสนุนบทบาทของไทยในเวทีโลกมากขึ้น
กระทรวงการต่างประเทศ และหน่วยงานที่เกี่ยวข้องของรัฐบาลเร่งขับเคลื่อนการต่างประเทศไทยสู่ยุคใหม่ ผ่านบทบาทใหม่ของไทยในการมีจุดยืนที่เป็นกลาง แต่มีเป้าหมายที่ชัดเจน เพื่อเตรียมพร้อมรับมือกับความท้าทายใหม่ โดยในช่วง 4 เดือนที่ผ่านมา รัฐบาลได้ดําเนินการด้านการต่างประเทศ ดังนี้
1) การเปิดประตูการค้าและการลงทุน โดยมีเป้าหมายในการเพิ่มปริมาณการค้า พร้อมทั้งผลักดันให้ภาคธุรกิจไทยไปลงทุนในต่างประเทศเพื่อนําเงินกลับเข้าประเทศ
2) การขยายโอกาสทางธุรกิจ ซึ่งในช่วง 4 เดือนที่ผ่านมา นายกรัฐมนตรีเดินทางไปต่างประเทศประมาณ 10 ประเทศ และได้พาภาคธุรกิจไทยไปพบกับภาคธุรกิจต่างประเทศเพื่อขยายโอกาสให้ธุรกิจไทย ผ่านการจับคู่เจรจาธุรกิจ (Business Matching) โดยรัฐบาลเป็นผู้อํานวยความสะดวก (Facilitator) เพื่อเสริมสร้างพลังให้ภาคเอกชนสร้างโอกาสให้กับประเทศ
3) การเร่งเจรจาบรรลุข้อตกลงการค้าเสรี (FTA) เพิ่มเติมอีก 12 ฉบับ (ปัจจุบันไทยมี FTA ทั้งหมด 14 ฉบับ) โดยเร่งทํา FTA กับสหภาพยุโรป (EU) ให้สําเร็จภายใน 18 เดือน
4) การเพิ่มอิทธิพลให้หนังสือเดินทางไทย และอํานวยความสะดวกในการเดินทาง โดยนายกรัฐมนตรีผลักดันการเจรจายกเว้นวีซ่าเชงเก้น (Schengen) ของสหภาพยุโรป และเริ่มเจรจากับสหราชอาณาจักร รวมถึงมีนโยบายยกเว้นวีซ่า (Visa Free) ให้กับคาซัคสถาน ไต้หวัน อินเดีย และเจรจายกเว้นวีซ่าถาวรระหว่างไทยกับจีน ซึ่งจะเริ่มใช้ตั้งแต่วันที่ 1 มีนาคม 2567 เป็นต้นไป นอกจากนี้ มีการยกเว้นวีซ่านักธุรกิจญี่ปุ่นเป็นเวลา 30 วัน และเร่งให้วีซ่าระยะยาว เพื่อดึงดูดผู้มีทักษะสูงให้เข้ามาทํางานในไทย
“นายกรัฐมนตรีให้ความสําคัญต่อการขับเคลื่อนนโยบายต่างประเทศสู่ยุคใหม่ ให้เป็นการต่างประเทศที่คนไทยสามารถจับต้องได้ ส่งผลประโยชน์ถึงประชาชน โดย 4 เดือนที่ผ่านมา รัฐบาลเดินหน้าเชิงรุกส่งเสริมการค้าและการลงทุนกับต่างประเทศ พร้อมเพิ่มขีดความสามารถทางการแข่งขันผ่านการเร่งเจรจา FTA เพิ่มเติม ตลอดจนอํานวยความสะดวกในการเดินทางผ่านการยกเว้นวีซ่า โดยนายกรัฐมนตรีเห็นถึงประโยชน์และศักยภาพ และใช้ทุกโอกาสอย่างคุ้มค่า เพื่อเศรษฐกิจของไทย และประชาชนไทย เชื่อมั่นว่าจะเป็นอีกแนวทางที่สนับสนุนให้เศรษฐกิจของไทยเติบโต ประชาชนอยู่ดีกินดี” นายชัย กล่าว
รัฐบาลไทย-ข่าวทำเนียบรัฐบาล-ทปษ.รัฐมนตรีเกษตรฯ เปิดงานวันเกษตรภาคอีสาน ประจำปี 2567 ภายใต้แนวคิด "เกษตรอีสาน สรรค์สร้างนวัตกรรม นำคุณค่าสู่สากล"
วันศุกร์ที่ 26 มกราคม 2567
ทปษ.รัฐมนตรีเกษตรฯ เปิดงานวันเกษตรภาคอีสาน ประจําปี 2567 ภายใต้แนวคิด "เกษตรอีสาน สรรค์สร้างนวัตกรรม นําคุณค่าสู่สากล"
ทปษ.รัฐมนตรีเกษตรฯ เปิดงานวันเกษตรภาคอีสาน ประจําปี 2567 ภายใต้แนวคิด "เกษตรอีสาน สรรค์สร้างนวัตกรรม นําคุณค่าสู่สากล"
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานเปิดงานวันเกษตรภาคอีสาน ประจําปี 2567 ภายใต้แนวคิด "เกษตรอีสาน สรรค์สร้างนวัตกรรม นําคุณค่าสู่สากล" ณ อาคารนิทรรศการจตุรมุข อุทยานเทคโนโลยีการเกษตร มหาวิทยาลัยขอนแก่น ซึ่งงานวันเกษตรภาคอีสานดําเนินกิจกรรมติดต่อกันมาเป็นปีที่ 32 ถือเป็นกิจกรรมใหญ่อีกกิจกรรมหนึ่งของมหาวิทยาลัยขอนแก่น ที่ช่วยกระตุ้นเศรษฐกิจของจังหวัดได้เป็นอย่างดีโดยเฉพาะในภาคการเกษตร ซึ่งมุ่งเน้นการจําหน่ายผลิตผลทางการเกษตรที่ได้จากการฝึกงานของนักศึกษาคณะเกษตรศาสตร์และเกษตรกรในท้องถิ่น โดยมีหน่วยงานทั้งภาครัฐและภาคเอกชนที่เกี่ยวข้องร่วมมือกันจัดงานวันเกษตรภาคอีสาน พร้อมทั้งการบูรณาการการทํางานร่วมกันเป็นอย่างดีในการกระตุ้นให้ทุกภาคส่วนมองเห็นถึงความสําคัญของอาชีพการเกษตร ในฐานะผู้ผลิตอาหารและการเป็นครัวของโลก อันจะเป็นการเชื่อมโยงเข้าสู่นโยบายสําคัญของกระทรวงเกษตรและสหกรณ์ ในการเป็นตลาดนําการผลิต การสร้างความเข้มแข็งให้แก่สถาบันเกษตรกรและเศรษฐกิจฐานราก การส่งเสริมสถาบันเกษตรกรและผู้ประกอบการ การบริหารจัดการพื้นที่เกษตรกรรม การส่งเสริมเกษตรกรรมยั่งยืน การยกระดับขีดความสามารถในการแข่งขัน ตลอดจนการวิจัย และพัฒนาภาคเกษตรของประเทศไทย
รัฐบาลไทย-ข่าวทำเนียบรัฐบาล-นายกฯ หารือเอกอัครราชทูตอิตาลี ในโอกาสเข้ารับตำแหน่งใหม่ เดินหน้าสานต่อความร่วมมือในทุกมิติอย่างเป็นรูปธรรม
วันศุกร์ที่ 26 มกราคม 2567
26/01/2567
นายกฯ หารือเอกอัครราชทูตอิตาลี ในโอกาสเข้ารับตําแหน่งใหม่ เดินหน้าสานต่อความร่วมมือในทุกมิติอย่างเป็นรูปธรรม
นายกฯ หารือเอกอัครราชทูตอิตาลี ในโอกาสเข้ารับตําแหน่งใหม่ เดินหน้าสานต่อความร่วมมือในทุกมิติอย่างเป็นรูปธรรม
วันนี้ (26 มกราคม 2567) เวลา 10.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายเปาโล ดีโอนีซี (H.E. Mr. Paolo Dionisi) เอกอัครราชทูตสาธารณรัฐอิตาลีประจําประเทศไทย เข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในโอกาสเข้ารับตําแหน่งใหม่ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีและเอกอัครราชทูตฯ ทักทายและยินดีที่ได้พบ โดยทั้งสองฝ่ายยินดีกับความสัมพันธ์ไทย-อิตาลี และต่างเห็นพ้องว่า ต่างฝ่ายมีซอฟต์พาวเวอร์ (Soft Power) ที่เข้มแข็ง อาทิ อาหารของไทย และการออกแบบและความคิดสร้างสรรค์ของอิตาลี (Design and Creativity) ซึ่งทั้งสองประเทศต่างมีศักยภาพ และสามารถร่วมมือกันได้ ซึ่งนายกรัฐมนตรีหวังที่จะได้นําคณะไปเยือนอิตาลีในอนาคตอันใกล้ เพื่อเดินหน้าความร่วมมือ รวมถึงด้านการค้าและการลงทุนให้ใกล้ชิดและเป็นรูปธรรมยิ่งขึ้น
โอกาสนี้ ทั้งสองฝ่ายหารือประเด็นที่เป็นประโยชน์ร่วมกัน ดังนี้
เอกอัครราชทูตฯ กล่าวว่า อิตาลีถือเป็นประเทศผู้นําด้านอุตสาหกรรมการเกษตรในยุโรป และเป็นประเทศผู้ผลิตสินค้าเกษตรที่ใหญ่ในยุโรป และกําลังต้องการแรงงานเกษตรกรอย่างมาก โดยเฉพาะเกษตรกรไทย ที่เห็นว่าเป็นแรงงานที่มีทักษะ และขยันตั้งใจ (hard worker) ซึ่งนายกรัฐมนตรียินดีและพร้อมร่วมมือกับอิตาลี โดยความร่วมมือนี้จะเป็นประโยชน์กับทั้งสองฝ่ายอย่างมาก
นอกจากนี้ อิตาลีให้ความสนใจลงทุนในโครงการเขตพัฒนาพิเศษภาคตะวันออก (Eastern Economic Corridor: EEC) อย่างมาก ซึ่งเมื่อปีที่ผ่านมาเอกอัครราชทูตฯ ได้เป็นผู้นําคณะผู้แทน EEC ของไทยไปยังกรุงโรม และได้รับการตอบรับเป็นอย่างดีจากทางอิตาลี ซึ่งนายกรัฐมนตรียินดีและพร้อมเดินหน้าเพิ่มพูนความร่วมมือในด้านนี้โดยเร็ว นอกจากนี้ ด้านเอกอัครราชทูตฯ กล่าวว่า ภาคเอกชนอิตาลีให้ความสนใจและอยากรับทราบข้อมูลโครงการ Landbridge ซึ่งนายกรัฐมนตรีพร้อมให้ข้อมูลเกี่ยวกับนโยบายและโครงการต่างๆ อันจะเป็นประโยชน์ต่อศักยภาพและโอกาสในการลงทุนของภาคเอกชนต่อโครงการนี้
ในตอนท้าย นายกรัฐมนตรียังได้กล่าวขอการสนับสนุนจากอิตาลี เรื่องการขอยกเว้นการตรวจลงตราให้กับผู้ถือหนังสือเดินทางธรรมดาของไทยในการเดินทางเข้าเขตเชงเกน เพื่อส่งเสริมการท่องเที่ยวและการไปมาหาสู่ระหว่างกันมากยิ่งขึ้น โดยนักท่องเที่ยวชาวอิตาลีและชาวไทยต่างเป็นนักท่องเที่ยวที่ดีของกัน ไทยจึงหวังที่จะได้ต้อนรับนักท่องเที่ยวและนักธุรกิจจากอิตาลีมายังประเทศไทยมากขึ้น